20/04/2012 | Administración LocalMunicipal
Ribeira
Anuncio para a contratación da xestión do matadoiro

Organismo: Concello de Riveira. Dependencia que tramita o expediente: Oficina Municipal de Contratación. Tipo: Xestión de servizo público. Denominación: Xestión e explotación do servizo público do matadoiro que dea servizo ós concellos integrantes da Mancomunidade de Arousa Norte, sito en Riveira, por xestión indirecta mediante a modalidade de concesión. Prazo da concesión: A concesión, en canto ó servizo, outorgarase polo prazo de vinte e cinco anos. Empezarase a contar a partir do primeiro día seguinte ó da formalización do contrato. O contrato poderá ser prorrogado de cinco en cinco años ata alcanza-lo máximo legal por mutuo acordo entre as partes. A retribución do concesionario estará constituída por: a) As tarifas do servizo de matadoiro e carrexo de carnes vixentes en cada momento. b) Os ingresos derivados doutras actividades complementarias, como o despece, o envasado de carnes ou calquera outro aproveitamento dos produtos ou servizos do matadoiro. c) As retribucións especiais que o Concello, previo acordo da Mancomunidade, estime oportuno, nos casos de renovación ou ampliación das obras existentes. Con estes ingresos o concesionario cubrirá a totalidade dos gastos de explotación, entre outros: persoal, gastos de conservación das instalacións, electricidade, auga, transporte, administración, materiais, gastos xerais, compras a terceiros, amortización de inversións, gastos financeiros, beneficio industrial, o canon da concesión, taxas da Comunidade Autónoma e outras. O canon mínimo que haberá de satisface-lo adxudicatario ó Concello é de 3.000,00 euros anuais, ou o que propuxera o licitador de resultar superior. Este canon será revisable anualmente conforme ó IPC de acordo coa fórmula de revisión das tarifas. Tramitación: Ordinaria. Procedemento: Aberto con varios criterios de adxudicación. Os indicados na cláusula 12 do prego de cláusulas administrativas particulares. a) Canon anual: 50 puntos. b) Valor dos investimentos comprometidos ó largo da vida do contrato: 40 puntos. c) Adianto do canon anual: 10 puntos. Provisional: 2.250,00 euros. Definitiva: 5 % do importe de adxudicación, excluído o Imposto sobre o Valor Engadido, estimándose como tal a suma do canon ofertado anualmente, multiplicado polos anos da concesión, máis o valor dos investimentos comprometidos. Prazo de presentación: Vinte días hábiles, desde o seguinte a aquel en que se publique o anuncio da licitación no Boletín Oficial da Provincia. No caso de resultar sábado ou festivo o día de finalización do prazo, este quedará automaticamente prorrogado ó día hábil seguinte. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 14 do prego de cláusulas administrativas particulares. A apertura dos sobres “A” realizarase no Salón de Plenos do Concello de Riveira, ás doce horas do terceiro día hábil seguinte a aquel en que termine o prazo de presentación de proposicións, excepto se fose sábado, en cuxo caso posporase a apertura ó primeiro día hábil inmediato. Se se anunciase mediante fax, telegrama ou correo electrónico a remisión de ofertas por correo, a apertura terá lugar o día que se acorde polo órgano de contratación, o que se comunicará mediante anuncio no perfil de contratante. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 16 de abril de 2012. O Alcalde, Asdo./ Manuel Ruiz Rivas.